**Reikalavimai autoriams**

Lietuvos entomologų draugijos leidinyje publikuojami straipsniai, kurių autoriai arba bendraautoriai yra LED nariai. Gali būti publikuojami ir ne LED narių straipsniai, jei juose yra pateikiama patikima informacija apie Lietuvos bestuburių fauną.

Autoriai iki spalio 21 dienos turi pateikti redakcinei kolegijai publikacijos skaitmeninę bylą, pageidautina, prisegtą prie elektroninio pašto laiško ir atsiųstą adresu **manuscripts@entomologai.lt** arbatiesiai vienam išredaktorių.

Tekstas, lentelės ir grafikai turi būti pateikiami doc formato byloje (paruošti MS Word, Open Office ar kitomis programomis).

Pateikiama informacija turi būti originali, iki tol nepublikuota visiems prieinamuose informacijos šaltiniuose.

Tekstas turi būti pateikiamas Times New Roman šriftu, 13pt dydžio. Tarpas tarp eilučių – lygiai 15 (exactly 15), paragrafas atitrauktas nuo krašto per 0,63 cm (first line by 0,63).

Autorių prašome naudoti paruoštą publikacijos šabloną, kurį galima atsisiųsti iš čia: <http://entomologai.lt/leidiniai/category/50-bulletin-of-the-lithuanian-entomological-society?download=207:sablonas-straipsniu-ruosimui> .

Rankraštį turėtų sudaryti šios dalys, bet galimi įvairūs deriniai:

Pavadinimas.

Autoriaus (-ių) vardas ir pavardė.

Autoriaus (-ių) darbovietė ar atstovaujama draugija, jos adresas, elektroninio pašto adresas.

Įvadas.

Medžiaga ir metodika.

Rezultatai / Rūšių sąrašas.

Aptarimas.

Išvados.

Padėkos.

Lentelės, paveikslai.

Literatūros sąrašas.

Santrauka lietuvių kalba (jei tekstas anglų kalba) ar anglų (jei tekstas lietuvių kalba), ne daugiau 150 žodžių.

Pageidautina, kad tekstas būtų parašytas anglų kalba.

Autoriai turėtų laikytis bendrųjų raštvedybos ir standartinių teksto maketavimo taisyklių. Jokia teksto dalis neteikiama vien didžiosiomis raidėmis ar išretintu šriftu. Datose tarp dienų (jei tai dienų intervalas), literatūros šaltinių sąraše tarp puslapių (nurodant puslapių intervalą) rašomas ilgas brūkšnys be tarpų.

Genčių ir rūšių pavadinimai pateikiami paryškintu kursyvu, prie rūšies nurodoma pilna rūšį aprašiusio autoriaus pavardė ir aprašymo metai (paryškintai), tarp jų dedant kablelio ženklą. Autoriai turėtų naudoti vieningą taksonominę sistemą, Europoje galiojančius taksonų pavadinimus primygtinai rekomenduojame pasitikslinti Fauna Europaea Database (http://www.faunaeur.org.) internetinėje svetainėje.

Paveikslai pateikiami atskirose \*.tif arba \*.jpg formato bylose ne žemesnės kaip 300–600 dpi raiškos.

Pateikiant informaciją apie skelbiamas rūšių radimvietes, nurodoma administracinio rajono ar miesto savivaldybė, vietovės pavadinimas (vietovių pavadinimus rekomenduojame pasitikrinti internetinėje svetainėje adresu: http://www.maps.lt), tikslios radimvietės geografinės koordinatės, stebėjimo data, sugautų (stebėtų) individų skaičius (lytis), (buveinė), rinkikas. Geografinės koordinatės pateikiamos WGS sistemoje, penkių skaitmenų tikslumu, pavyzdžiui - 54.85194, 24.06686. Jei publikacijoje radimvietės kartojasi daugeliui rūšių, pilna informacija apie radimvietes pateikiama lentelėje skiltyje „Medžiaga ir metodika“, o tekstinėje dalyje naudojamas tik vietovės pavadinimas. Jei kartojasi stebėtojas, naudojama jo pavardės santrumpa (pvz., J.Z.).

”Medžiagos ir metodikos” skyriuje **būtina** nurodyti, kur saugoma tirta medžiaga.

Tarp skirtingų rajonų dedamas kabliataškis, tarp to paties rajono vietovių – kablelis. Vietovės rajone išdėstomos abėcėlės tvarka, stebėjimo datos vienoje vietovėje – chronologine tvarka; tarp datų dedamas kablelis, tarp vietovių – kabliataškis. Jei rajonas tas pats, rajono pavadinimas nekartojamas. Vietovių pavadinimai ar sudėtinės pavadinimų dalys į anglų kalbą neverčiami. Pvz.,

***Apion ononicola* Bach, 1854**

Kaunas distr., Dubravos Miškas f. (55.85433, 24.06781), meadow, 25 05 2002, 1 spec., on *Ononis arvensis* L. (V.T.).

**Citavimas ir literatūros sąrašas**

Tekste nuorodos į literatūros šaltinį pateikiamos skliausteliuose, nurodant autorių ir publikavimo metus, pvz.:

After studies of W. Horn (Ulmer *et al*.*,* 1917), M. Racięcka (1931, 1937), R. Kazlauskas (1960), O. Karlsholt & J. Razowski (1996), Z. Spuris (1969, 1989) and other researchers (Gasiūnas, 1976; Cibaitė, 2000; Virbickas & Pliūraitė, 2011), 149 caddis fly species are known in Lithuania.

Straipsnių pabaigoje publikacijų pavadinimai pateikiami abėcėlės tvarka. Pateikiant literatūrą, laikomasi tokio formato:

* straipsniams

Araya J. E., Cambron S. E., Ratcliffe R. H. 1996. Development and reproduction of two colour forms of English grain aphid. *Environmental Entomology* 25 (2): 366–369.

* knygoms

Blackman R. L., Eastop V. F. 1984. *Aphids on the world‘s crops*. Chichester.

* cituojant vieną autorių jungtiniame veikale

Gower J. C. 1987. Introduction to ordination techniques. In Legendre P. (ed.) *Developments in Numerical Ecology*. Berlin, 3–64.

* cituojant duomenų bazes ir pan. šaltinius internete

Karsholt O. & van Nieukerken E. J. (eds.). 2007. Lepidoptera, Moths. Fauna Europaea version 1.3, Available from http://www.faunaeur.org (Accessed September 05, 2008)

* cituojant leidinius spausdintus kirilica, autorių inicialai bei leidinių pavadinimai rašomi lotyniškais rašmenimis, skliaustuose pateikiant juos ir originalo kalba:

Danilevskij A. S., Kryzhanovskij Z. S. et al.1981. *Keys to the insects**of the European part of the USSR. T IV. Lepidoptera.* *Part II.* Leningrad [Данилевский А. С., Крыжановский З. С. и др. 1981. *Определителъ насекомых Европейской части СССР. Т. IV. Чешуекрылые. Ч. II*.].

Draugijos leidinys iki 15 tomo cituojamas taip:

Stanionytė A. 1993. The check–list of dragonflies (Odonata) of Lithuania. In Jonaitis V. (ed.) *New and Rare for Lithuania Insect Species*. *Records and Descriptions of 1993.* Vilnius, 50–60.

Nuo 15 iki 28 tomo draugijos leidinys cituojamas taip:

Šablevičius B. 2003. New and rare for Lithuania beetle (Coleoptera) species. *New and Rare for* *Lithuania Insect Species* 15: 11–24.

Nuo 29 tomo (pakeistas leidinio pavadinimas) draugijos leidinys cituojamas taip:

Ferenca R., Tamutis V. 2017. New data of common asparagus beetle (*Crioceris asparagi* (Linnaeus, 1758) (Coleoptera: Chrysomelidae) in Lithuania. *Bulletin of the Lithuanian Entomological Society* 1 (29): 13–16.

Redakcinė kolegija pasilieka sau teisę nepriimti publikacijos, jei ji neatitinka leidinio tematikos ar pateikimo reikalavimų, bei kreipiasi į recenzentus publikacijos turiniui įvertinti.

**Orientaciniai kriterijai skelbtinoms rūšims**

**Nauja radimvietė** turėtų būti nutolusi nuo anksčiau žinomos >5 km.

Draugijos leidinyje publikuojamos:

1. naujos Lietuvos faunos rūšys; **Tokių rūšių tapatybei įrodyti privaloma pateikti aiškius patvirtinančius faktus – paties individo ar svarbių identifikavimui požymių (genitalinių struktūtų ir pan.) nuotraukas, iliustracijas** ar kitaip nepaliktiabejonių dėl rūšies nustatymo tikslumo.

2. rūšys, kurių žinoma (publikuota) ne daugiau 20 radimviečių (skirtingų vietovių) Lietuvoje. Publikuoti naujas radimvietes (net jei žinoma >20), jei jos nutolusios nuo bet kurios anksčiau žinomos daugiau kaip 50 km. Tuos pačius kriterijus siūlome taikyti ir migrantams.

3. rūšys, kurios nebuvo aptiktos (publikuotos) daugiau kaip 20 paskutiniųjų metų (nors ir galbūt buvo dažnos pvz. tarpukaryje);

4. saugomos rūšys iš saugomų teritorijų, jei jose nebuvo anksčiau žinomos;

5. kitos rūšys, jei pateikiamas tinkamas anksčiau publikuotų ir naujų duomenų apibendrinimas, pvz., paplitimo žemėlapio pavidalu. Tai turėtų būti genties, šeimos ar dar aukštesnio rango taksono visų Lietuvoje žinomų rūšių faunistinė apžvalga šalies mastu. Kiekvienai rūšiai pateikiamos visų ankstesnių Lietuvos publikacijų nuorodos ir jose naudoti sinonimai, standartinis paplitimo Lietuvoje žemėlapiukas. Jame seni ir nauji duomenys gali būti pateikti skirtingais ženkliukais, o jei duomenų mažai - galima į vieną žemėlapį sudėti ir kelias rūšis pažymint jas skirtingais ženklais. Detaliau pateikiamos tik naujos radimvietės.

Šio tipo publikacijose galima pateikti vietas (žemėlapyje atskiru ženkliuku, pvz. tuščiu rutuliuku), kuriose autorius vykdė pakankamai išsamius aptariamo taksono tyrimus, tačiau rūšies nerado. Tokie duomenys itin svarbūs tikslesniam arealui ar rūšies nykimui nustatyti.

6. publikacijos, kuriose pateikiami tam tikros teritorijos (jei ne saugomos, tai bent aiškiai apibrėžtos – pvz., miškų masyvo, ežero, upės baseino, galbūt ir administracinio rajono) detalaus faunistinio tyrimo rezultatai, apimantys ne žemesnį už būrio rango taksoceną, pvz. Ichneumonidae, Carabidae, Noctuidae, Geometridae ir pan. Tuomet metodikoje pateikiamas tiriamos teritorijos žemėlapiukas bei išvardinami sunumeruoti tyrimų ėminiai (tikslios vietos ir laikas), o rezultatuose - tik kompaktiškas rūšių sąrašas (1 rūšis - 1 eilutė, sumaketuota 2-3 stulpeliais) su ėminių, kur rūšis rasta, numeriukais po kiekvienos rūšies pavadinimo.

Kitas variantas - po rūšies pavadinimo išvardinami ėminių numeriai, o po kiekvieno skliaustuose individų skaičius. Arba dažnoms rūšims tik ėminių numeriai, o retoms - numeriai ir skliaustuose individų skaičius.

Radvietėms privalomai pateikiamos tikslios koordinates, jei radvietės registruotos po 2000 metų. Jei GPS taskų daug nedidelėje teritorijoje, galima paimti centrinį teritorijos tašką. Jei koordinačių nėra, recenzentai tokio straipsnio neturėtų priimti.